## Rješenje Hrvatske agencije za nadzor financijskih usluga klasa: UP/I-451-04/13-09/11, urbroj: 326-443-13-3 od 20. lipnja 2013. godine

### NN 79/2013 (27.6.2013.), Rješenje Hrvatske agencije za nadzor financijskih usluga klasa: UP/I-451-04/13-09/11, urbroj: 326-443-13-3 od 20. lipnja 2013. godine

HRVATSKA AGENCIJA ZA NADZOR FINANCIJSKIH USLUGA

1653

Na temelju odredaba članka 15. stavka 1. točke 3. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12), te članaka 5., 91., 105. i 113. Zakona o investicijskim fondovima (»Narodne novine« broj 150/05), u postupku izdavanja odobrenja za osnivanje i prijavu upisa u registar fondova Erste Adriatic Bond fonda, otvorenog investicijskog fonda s javnom ponudom, pokrenutom na zahtjev društva Erste-Invest d.o.o. za upravljanje investicijskim fondovima iz Zagreba, Ivana Lučića 2a, zastupanog po Josipu Glavašu i Snježani Šalković Dasović, Hrvatska agencija za nadzor financijskih usluga na sjednici Upravnog vijeća održanoj 20. lipnja 2013. godine, donijela je

RJEŠENJE

1. Društvu Erste-Invest d.o.o. za upravljanje investicijskim fondovima iz Zagreba, Ivana Lučića 2a, odobrava se osnivanje Erste Adriatic Bond fonda, otvorenog investicijskog fonda s javnom ponudom.

2. Društvu Erste-Invest d.o.o. za upravljanje investicijskim fondovima iz Zagreba, Ivana Lučića 2a, odobrava se Prospekt i Statut Erste Adriatic Bond fonda, otvorenog investicijskog fonda s javnom ponudom.

3. Društvo Erste-Invest d.o.o. za upravljanje investicijskim fondovima iz Zagreba, Ivana Lučića 2a, obvezno je objaviti Prospekt i Statut Erste Adriatic Bond fonda, otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

4. Odobrava se izbor Erste & Steiermärkische Bank d.d. iz Rijeke, Jadranski trg 3a, koja će obavljati poslove depozitne banke za Erste Adriatic Bond fond otvoreni investicijski fonda s javnom ponudom i to na temelju Ugovora o obavljanju poslova depozitne banke, sklopljenog 7. lipnja 2013. godine između društva Erste-Invest d.o.o. za upravljanje investicijskim fondovima iz Zagreba, Ivana Lučića 2a i Erste & Steiermärkische Bank d.d. iz Rijeke, Jadranski trg 3a.

5. Erste Adriatic Bond fond otvoreni investicijski fonda s javnom ponudom upisuje se u registar fondova pod identifikacijskim brojem JPO169.

6. Ovo rješenje objavit će se u »Narodnim novinama« i na internetskoj stranici Hrvatske agencije za nadzor financijskih usluga.

Obrazloženje

Društvo Erste-Invest d.o.o. za upravljanje investicijskim fondovima iz Zagreba, Ivana Lučića 2a (dalje: Društvo), podnijelo je 10. lipnja 2013. godine Hrvatskoj agenciji za nadzor financijskih usluga (dalje: Agencija) zahtjev za odobrenje osnivanja otvorenog investicijskog fonda s javnom ponudom Erste Adriatic Bond, prijavu upisa u registar fondova za Erste Adriatic Bond fond, otvoreni investicijski fond s javnom ponudom, kao i zahtjev za odobrenje Prospekta i Statuta tog fonda te odobrenje izbora depozitne banke.

Dana 19. lipnja 2013. godine Društvo je dostavilo ispravljeni Prospekt i Statut Erste Adriatic Bond fonda.

Pregledom zahtjeva i popratne dokumentacije utvrđeno je da je Društvo priložilo svu potrebnu dokumentaciju, prema odredbama članka 91. Zakona o investicijskim fondovima (»Narodne novine« broj 150/05, dalje: ZIF) i članka 2. Pravilnika kojim se uređuje obvezni sadržaj zahtjeva za izdavanje odobrenja i obvezni sadržaj prospekta otvorenih investicijskih fondova s javnom ponudom (»Narodne novine« broj 22/07) i članka 2. Pravilnika o poslovima depozitne banke (»Narodne novine« broj 26/08).

Prema podacima iz zahtjeva i popratne dokumentacije, osobito Prospekta i Statuta Erste Adriatic Bond fonda, otvorenog investicijskog fonda s javnom ponudom radi se o obvezničkom fondu, s time da će minimalno 75% imovine Fonda biti izloženo tržištu obveznica, trezorskim i komercijalnim zapisima.

Geografski fokus fonda je na vrijednosnim papirima i instrumentima tržišta novca izdanima na području Republike Hrvatske, Slovenije, Bosne i Hercegovine, Srbije, Crne Gore, Makedonije, Albanije, Rumunjske, Mađarske i Bugarske, a sukladno ograničenjima ulaganja navedenim u Prospektu.

Iz dostavljene je dokumentacije, također razvidno da su Prospekt i Statut Erste Adriatic Bond fonda, otvorenog investicijskog fonda s javnom ponudom u skladu s odredbama članaka 104. i 112. ZIF-a te članka 3. Pravilnika kojim se uređuje obvezni sadržaj zahtjeva za izdavanje odobrenja i obvezni sadržaj prospekta otvorenih investicijskih fondova s javnom ponudom (»Narodne novine« broj 22/07), kao i članka 2. Pravilnika o obveznom sadržaju, objavljivanju i odobravanju cjelovitih i skraćenih prospekata investicijskih fondova s javnom ponudom (»Narodne novine« broj 53/07).

Na temelju Ugovora o obavljanju poslova depozitne banke, sklopljenog 7. lipnja 2013. godine između Društva i Erste & Steiermärkische Bank d.d. iz Rijeke, Jadranski trg 3a, odobren je izbor depozitne banke, budući da se radi o investicijskom fondu s javnom ponudom, koji, prema odredbi članka 50. stavak 1. ZIF-a, mora imati depozitnu banku.

Sukladno članku 106. i 113. ZIF-a Društvo je obvezno u roku od sedam dana nakon dobivanja odobrenja Agencije objaviti Prospekt i Statut Erste Adriatic Bond fonda, otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske.

Slijedom navedenog, odlučeno je kao u točkama 1., 2., 3. i 4. izreke ovog rješenja.

Na temelju članka 5. ZIF-a, Erste Adriatic Bond fond, otvoreni investicijski fond s javnom ponudom upisuje se u registar fondova pod identifikacijskim brojem JPO169.

Odredba članka 8. ZIF-a propisuje da se ovo rješenje objavljuje u »Narodnim novinama«, dok odredba članka 8. stavka 3. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) propisuje da se svi pojedinačni akti Agencije, kojima se odlučuje o nečijim pravima ili obvezama, objavljuju nakon njihove konačnosti na internetskoj stranici Agencije. Slijedom navedenog, odlučeno je kao u točki 6. izreke ovog rješenja.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu u Zagrebu u roku od 30 dana od dana primitka ovog rješenja.

Klasa: UP/I-451-04/13-09/11

Urbroj: 326-443-13-3

Zagreb, 20. lipnja 2013.

Predsjednik Upravnog vijeća

Petar-Pierre Matek, v. r.

Rješenje, NN 79/2013-1653